ddrg/super_eurlex huggingface dataset:
KOMMISSIONENS FORORDNING (EF) Nr. 2641/95 af 13. november 1995 om udstedelse af eksportlicenser for frugt og grøntsager uden en forudfastsat restitution

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (1), ændret ved forordning (EF) nr. 2349/95 (2), særlig artikel 6, og

ud fra følgende betragtninger:

Ved Kommissionens forordning (EF) nr. 1489/95 (3), ændret ved forordning (EF) nr. 2490/95 (4), er der fastsat vejledende mængder for udstedelse af eksportlicenser uden en forudfastsat restitution, bortset fra licenser, der ansøges om i forbindelse med fødevarehjælp;

de oplysninger, Kommissionen råder over i dag, viser, at de vejledende mængder er overskredet for så vidt angår appelsiner, citroner og æbler;

der bør derfor for disse produkter fastsættes en faktisk restitutionssats, der er lavere end den vejledende sats, for de licenser uden en forudfastsat restitution, der er ansøgt om mellem 1. september og 31. oktober 1995 -

UDSTEDT FØLGENDE FORORDNING:

Artikel 1

De faktiske restitutionssatser for de licenser uden en forudfastsat restitution, der er omhandlet i artikel 5 i forordning (EF) nr. 1488/95, og om hvilke der er ansøgt mellem 1. september og 31. oktober 1995, er fastsat i bilaget til nærværende forordning.

Ovenstående afsnit gælder ikke for licenser, der ansøges om vedrørende fødevarehjælp, jf. artikel 10, stk. 4, i den landbrugsaftale, der er indgået under de multilaterale handelsforhandlinger i Uruguay-rundens regi.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 145 af 29. 6. 1995, s. 68.

(2) EFT nr. L 239 af 7. 10. 1995, s. 1.

(3) EFT nr. L 145 af 29. 6. 1995, s. 75.

(4) EFT nr. L 256 af 26. 10. 1995, s. 31.

BILAG

Faktiske restitutionssatser for de licenser uden en forudfastsat restitution, om hvilke der er ansøgt mellem 1. september og 31. oktober 1995

>TABELPOSITION>
KOMMISSIONENS FORORDNING (EF) Nr. 2624/95 af 10. november 1995 om ændring af forordning (EØF) nr. 3220/90 om betingelserne for anvendelse af visse ønologiske fremgangsmåder, der er fastsat i Rådets forordning (EØF) nr. 822/87

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 15, stk. 1, og

ud fra følgende betragtninger:

Kommissionens forordning (EØF) nr. 3220/90 (3) fastsætter betingelserne for anvendelse af visse ønologiske fremgangsmåder, der er fastsat i forordning (EØF) nr. 822/87; den bør suppleres, for så vidt angår betingelserne for anvendelse af betaglucanase-enzympræparater sådan som fastsat i forordning (EØF) nr. 822/87;

Den Videnskabelige Komité for Levnedsmidler er blevet hørt om de aspekter, der kan påvirke folkesundheden;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EØF) nr. 3220/90 foretages følgende ændringer:

1) i artikel 1 indsættes som stk. 3:

»3. Der kan kun anvendes betaglucanase-præparater, hvis anvendelse til klaring er fastsat i bilag VI, punkt 1, litra j), og punkt 3, litra m), i forordning (EØF) nr. 822/87, hvis de er i overensstemmelse med kravene i bilag III til nærværende forordning.«

2) bilaget til nærværende forordning indsættes efter bilag II.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 308 af 8. 11. 1990, s. 22.

BILAG

»BILAG III

Forskrifter for beta-glucanaser

1. International kode for beta-glucanaser: E.C. 3-2-1-58

2. Beta-glucanhydrolase (der nedbryder glucan i Botrytis cinerea)

3. Oprindelse: »Trichoderma harzianum«

4. Anvendelsesområde: nedbrydning af beta-glucaner i vin, bl. a. i vin af druer med Botrytis cinerea

5. Maksimumsdosis: 3 g enzympræparat med 25 % total organisk tørstof (TOS) pr. hektoliter.«
RÅDETS FORORDNING (EF) Nr. 2611/95 af 25. oktober 1995 om mulighed for national støtte til udligning af indkomsttab i landbruget forårsaget af valutabevægelser i andre medlemsstater

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Landbrugsmarkederne har været påvirket af valutabevægelser navnlig i første halvdel af 1995; nogle producenter har lidt indkomsttab, som skyldes store valutabevægelser i andre medlemsstater;

hvis sådanne indkomsttab kan fastslås objektivt, bør medlemsstaterne kunne yde en midlertidig støtte, som ikke fremmer en særlig produktion, for at udligne det faktisk konstaterede tab; der bør gennemføres foranstaltninger på fællesskabsplan, som tillader en sammenhængende iværksættelse af den fælles landbrugspolitik;

disse ekstraordinære foranstaltninger er kun berettiget, hvis de er begrundet i den fælles landbrugspolitiks specifikke mål, omstændigheder og forhold -

UDSTEDT FØLGENDE FORORDNING:

Artikel 1

Kan det konkret fastslås, at en medlemsstats landbrugsproducenter i bestemte produktionssektorer har lidt betydelige indkomsttab på grund af store valutabevægelser, der er indtruffet i andre medlemsstater fra begyndelsen af produktionsåret 1994/95 indtil senest den 31. december 1995, kan der ydes en over tre år gradvis aftagende, fast støtte, som finansieres af den pågældende medlemsstat, til de pågældende producenter.

Udligningsstøtten må højst være lig med indkomsttabet og må ikke ydes som et produktionsknyttet beløb for en anden periode end den, hvor producenten har lidt et tab. Støtten må ikke tjene til at fremme en særlig produktion i den pågældende sektor, og den må heller ikke forudsætte, at der produceres efter den faste periode.

Medlemsstaten fastlægger støttebeløbene og reglerne for ydelse af støtte og forelægger dem for Kommissionen til godkendelse. Procedurebestemmelserne i traktatens artikel 93 finder anvendelse, idet der dog ses bort fra kriterierne i artikel 92.

Artikel 2

Hvis der i den periode på tre år, hvori støtten kan tildeles, og inden udbetalingen af anden eller tredje årlige rate konstateres en udvikling i priserne som følge af valutabevægelser, som kompenserer for de tab, der ligger til grund for støtten, fastsætter Kommissionen efter høring af den pågældende medlemsstat en passende nedsættelse eller bortfald af de rater, som endnu ikke er udbetalt.

Artikel 3

En medlemsstat kan ikke forelægge et støtteprojekt i henhold til denne forordning efter den 30. juni 1996.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 25. oktober 1995.

På Rådets vegne

L. ATIENZA SERNA

Formand

(1) EFT nr. C 252 af 28. 9. 1995, s. 7.

(2) EFT nr. C 287 af 30. 10. 1995.
KOMMISSIONENS FORORDNING (EF) Nr. 2739/95 af 28. november 1995 om ændring af forordning (EF) nr. 1370/95 om gennemførelsesbestemmelser for ordningen med eksportlicenser inden for svinekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 8, stk. 2, og artikel 13, stk. 12, og

ud fra følgende betragtninger:

I Kommissionens forordning (EF) nr. 1370/95 (3) fastsattes gennemførelsesbestemmelserne for ordningen med eksportlicenser inden for svinekødssektoren;

for at sikre de erhvervsdrivende lige adgang til eksportlicenser bør der foretages en forlængelse med en dag af perioden for indgivelse af ansøgninger, der går fra mandag til onsdag, når de omhandlede dage ikke er arbejdsdage for de kompetente myndigheder i en medlemsstat;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1370/95 foretages følgende ændringer:

1) I artikel 3, stk. 1, indsættes følgende afsnit:

»Hvis disse tre dage imidlertid ikke er arbejdsdage for de kompetente myndigheder i en medlemsstat, kan ansøgningerne i den pågældende medlemsstat indgives torsdagen efter denne periode.«

2) I artikel 7, stk. 1, affattes den første sætning således:

»1. Hver onsdag fra kl. 13 eller, såfremt artikel 3, stk. 1, andet afsnit, anvendes, hver torsdag fra kl. 13 giver medlemsstaterne for den foregående periodes vedkommende pr. telefax Kommissionen meddelelse om følgende:«

3) I bilag II udgår ordene »fra mandag . . . til onsdag . . .«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 133 af 17. 6. 1995, s. 9.
KOMMISSIONENS FORORDNING (EF) Nr. 2728/95 af 27. november 1995 om ændring af forordning (EF) nr. 918/94 om undtagelse fra forordning (EØF) nr. 778/83 om fastsættelse af kvalitetsnormer for tomater, for så vidt angår tomater på stængel (tomater i klase)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 2, stk. 2, og

ud fra følgende betragtninger:

Ved Kommissionens forordning (EF) nr. 918/94 (3), senest ændret ved forordning (EF) nr. 3301/94 (4), er Kommissionens forordning (EØF) nr. 778/83 (5), senest ændret ved forordning (EØF) nr. 1657/92 (6), blevet fraviget, idet der i en forsøgsperiode blev tilladt handel med tomater på stængel (tomater i klase) i produktionsåret 1994; denne periode blev ved forordning (EF) nr. 3301/94 forlænget til produktionsåret 1995; produktionsåret for tomater løber fra den 1. januar til den 31. december i et givet år;

det forekommer hensigtsmæssigt at foretage en endelig indføjelse af de bestemmelser, der giver tilladelse til at handle med tomater på stængel (tomater i klase) i forordning (EØF) nr. 778/83; så længe der ikke er resultater af reformen af den fælles markedsordning i sektoren for friske frugter og grøntsager, bør ovennævnte forsøgsperiode imidlertid forlænges med yderligere et produktionsår;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 1, stk. 1, i forordning (EF) nr. 918/94 ændres i første sætningsled »1995« til »1996«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 106 af 27. 4. 1994, s. 5.

(4) EFT nr. L 341 af 30. 12. 1994, s. 44.

(5) EFT nr. L 86 af 31. 1. 1983, s. 14.

(6) EFT nr. L 172 af 27. 6. 1992, s. 53.
KOMMISSIONENS FORORDNING (EF) Nr. 2730/95 af 27. november 1995 om ændring af forordning (EØF) nr. 3389/81 om gennemførelsesbestemmelser for eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 55, stk. 8,

under henvisning til Rådets forordning (EØF) nr. 345/79 af 5. februar 1979 om fastsættelse af almindelige regler for ydelse af eksportrestitutioner og om fastlæggelse af kriterierne for fastsættelse af restitutionsbeløbet inden for vinsektoren (3), senest ændret ved forordning (EØF) nr. 2009/81 (4), særlig artikel 6, stk. 3, og

ud fra følgende betragtninger:

I Kommissionens forordning (EØF) nr. 3389/81 (5), senest ændret ved forordning (EF) nr. 1343/94 (6), er der fastsat visse gennemførelsesbestemmelser for eksportrestitutioner for vin;

anvendelsen af bestemmelserne i artikel 5 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (7), senest ændret ved forordning (EF) nr. 1384/95 (8), giver tilfredsstillende resultater, for så vidt angår beviser for produkternes overgang til frit forbrug i tredjelande;

erfaringerne viser, at udførsler til bestemte tredjelande har ført til misbrug; samhandelen vil kunne normaliseres, hvis bestemte tredjelande, hvor risikoen for misbrug er stor, slettes fra listen over de lande, for hvilke der kan ydes restitutioner;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 4a i forordning (EØF) nr. 3389/91 udgår.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 54 af 5. 3. 1979, s. 69.

(4) EFT nr. L 195 af 18. 7. 1981, s. 6.

(5) EFT nr. L 341 af 28. 11. 1981, s. 24.

(6) EFT nr. L 146 af 11. 6. 1994, s. 7.

(7) EFT nr. L 351 af 14. 12. 1987, s. 1.

(8) EFT nr. L 134 af 20. 6. 1995, s. 14.
KOMMISSIONENS FORORDNING (EF) Nr. 2727/95 af 27. november 1995 om ændring af Rådets forordning (EØF) nr. 3626/82 om gennemførelse i Fællesskabet af konventionen om international handel med udryddelsestruede vilde dyr og planter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3626/82 af 3. december 1982 om gennemførelse i Fællesskabet af konventionen om international handel med udryddelsestruede vilde dyr og planter (1), senest ændret ved Kommissionens forordning (EF) nr. 558/95 (2), særlig artikel 4, og

ud fra følgende betragtninger:

Der er blevet gennemført en ændring af konventionens liste III; derfor bør liste III i bilag A til forordning (EØF) nr. 3626/82 ændres, så den også kommer til at indbefatte denne ændring, som er godkendt af konventionens medlemsstater;

de foranstaltninger, der er fastsat i denne forordning, stemmer overens med den udtalelse, der er afgivet af Udvalget for Konventionen om International Handel med Udryddelsestruede Vilde Dyr og Planter -

UDSTEDT FØLGENDE FORORDNING:

Artikel 1

På liste III i bilag A til forordning (EØF) nr. 3626/82 indføjes følgende:

»>TABELPOSITION>

«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1995.

På Kommissionens vegne

Ritt BJERREGAARD

Medlem af Kommissionen

(1) EFT nr. L 384 af 31. 12. 1982, s. 1.

(2) EFT nr. L 57 af 15. 3. 1995, s. 1.
RÅDETS FORORDNING (EF) Nr. 2726/95 af 23. november 1995 om ændring af forordning (EF) nr. 3362/94 om fastsættelse for 1995 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 8, stk. 4, i forordning (EØF) nr. 3760/92 påhviler det Rådet at fastsætte de samlede tilladte fangstmængder (TAC) for hvert enkelt fiskeri eller for hver fiskerigruppe;

ved forordning (EF) nr. 3362/94 (2) er der fastsat TAC for 1995 for visse fiskebestande og grupper af fiskebestande samt visse betingelser for fiskeri af disse fangstmængder;

i henhold til de bestemmelser, der blev vedtaget på det enogtyvende møde i Den Internationale Kommission for Fiskeri i Østersøen, har Fællesskabet opnået en ekstra torskekvote i Østersøen for 1995;

forordning (EF) nr. 3362/94 bør derfor ændres -

UDSTEDT FØLGENDE FORORDNING:

Artikel 1

Skemaet i bilaget til nærværende forordning erstatter det tilsvarende punkt i bilag I til forordning (EF) nr. 3362/94.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. november 1995.

På Rådets vegne

C. WESTENDORP y CABEZA

Formand

(1) EFT nr. L 389 af 31. 12. 1992, s. 1.

(2) EFT nr. L 363 af 31. 12. 1994, s. 1. Forordningen er ændret ved forordning (EF) nr. 746/95 (EFT nr. L 74 af 1. 4. 1995, s. 1).

BILAG

>TABELPOSITION>
RÅDETS FORORDNING (EF) Nr. 2718/95 af 20. november 1995 om ændring af forordning (EF) nr. 1827/94 om åbning og forvaltning af et fællesskabstoldkontingent for rom, tafia og arrak med oprindelse i de oversøiske lande og territorier (OLT), der er associeret med Det Europæiske Fællesskab (1994/95)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Fællesskab (1), særlig bilag V,

under henvisning til forslag fra Kommissionen, og

ud fra følgende betragtninger:

I henhold til bilag V til afgørelse 91/482/EØF kan rom, tafia og arrak indføres toldfrit i Fællesskabet inden for et fællesskabstoldkontingent;

Fællesskabet fastsætter hvert år indtil den 31. december 1995 de mængder, der kan indføres toldfrit; i henhold til betingelserne i nævnte bilag vil kontingentmængden for 1994 og 1995 være den samme som det foregående år forhøjet med 1 740 hl ren alkohol;

ved forordning (EF) nr. 1827/94 (2) åbnede Rådet for perioden fra 1. juli 1994 til 30. juni 1995 et fællesskabstoldkontingent for rom, tafia og arrak;

det årlige toldkontingents mængde for perioden 1. juli 1994 til 30. juni 1995 andrager 16 740 hl ren alkohol; for perioden fra 1. juli til 31. december 1995 forhøjes halvdelen af denne mængde med 870 hl ren alkohol;

for så vidt angår den ordning, der gælder fra 1996, har Rådet på grundlag af en rapport fra Kommissionen besluttet at afskaffe kontingentet for rom OLT fra 1. januar 1996; som følge heraf bør ovennævnte kontingentmængde forhøjes og kontingentperioden bør udvides til 2. halvår af 1995 -

UDSTEDT FØLGENDE FORORDNING:

Artikel 1

I forordning (EF) nr. 1827/94 foretages følgende ændringer:

a) i artikel 1, stk. 1, ændres »30. juni 1995« til »31. december 1995«

b) i artikel 1 erstattes skemaet af følgende skema:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. november 1995.

På Rådets vegne

J. SOLANA

Formand

(1) EFT nr. L 263 af 19. 9. 1991, s. 1.

(2) EFT nr. L 191 af 27. 7. 1994, s. 1.
KOMMISSIONENS FORORDNING (EF) Nr. 2723/95 af 24. november 1995 om ændring af forordning (EF) nr. 2125/95 om åbning og forvaltning af toldkontingenter for Agaricus-svampekonserves

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 12, stk. 1,

under henvisning til Rådets forordning (EF) nr. 2690/95 af 17. november 1995 om åbning af et toldkontingent for svampekonserves med oprindelse i Kina (3), særlig artikel 2, og

ud fra følgende betragtninger:

Ved Kommissionens forordning (EF) nr. 2125/95 (4) åbnes og forvaltes toldkontingenter for Agaricus-svampekonserves henhørende under KN-kode 0711 90 40, 2003 10 20 og 2003 10 30; i kolonne I i bilag I til nævnte forordning fastsættes mængderne for disse kontingenter for perioden fra 1. juli til 31. december 1995; ifølge forordning (EF) nr. 2690/95 skal der som følge af de tre nye medlemsstaters tiltrædelse åbnes et kontingent på 2 200 tons for samme produkter med oprindelse i Kina for samme periode og på samme betingelser; for at lette administrationen er det hensigtsmæssigt at lægge disse to kontingenter sammen til ét, og derfor forhøjes mængden til 2 200 tons i kolonne I i bilag I til forordning (EF) nr. 2125/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I kolonne I i bilag I til forordning (EF) nr. 2125/95 ændres tallet »0« til »2 200« i rubrikken ud for Kina og tallet »26 766« i sammenlægningen ændres til »28 966«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 280 af 23. 11. 1995, s. 7.

(4) EFT nr. L 212 af 7. 9. 1995, s. 16.